На основу члана 41. став 1. Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14, 8/19 –др. пропис), Одбор за правни систем и државне органе, на предлог Министарства државне управе и локалне самоуправе, одређује

**ПРОГРАМ ЈАВНЕ РАСПРАВЕ**

**О НАЦРТУ ЗАКОНА O РЕФЕРЕНДУМУ И НАРОДНОЈ ИНИЦИЈАТИВИ**

1. У поступку припреме закона којим се уређује област локалне самоуправе, Министарство државне управе и локалне самоуправе спроводи јавну расправу о Нацрту закона о референдуму и народној иницијативи (у даљем тексту: Нацрт закона).

2. Јавна расправа о Нацрту закона биће одржана у периоду од 25. октобра до 22. новембра 2019. године.

3. Учесници у јавној расправи су представници надлежних државних органа, органа аутономне покрајине, органа јединица локалне самоуправе, Сталне конференције градова и општина, еминентни стручњаци у овој области, као и друге заинтересоване стране.

4. Програм јавне расправе о Нацрту закона са Нацртом закона и прилозима утврђеним Пословником Владе објављује се на интернет страници Министарства државне управе и локалне самоуправе www. mduls.gov. rs и Пораталу е-управе .

5. Примедбе и предлози достављају се Министарству државне управе и локалне самоуправе, на е-mail: lokalna.samouprava@mduls.gov.rs или поштом на адресу: Министарство државне управе и локалне самоуправе, Београд, Бирчанинова 6.

6. Нацрта закона биће представљен на Округлом столу, који ће се одржати 4. новембра 2019. године у Новом Саду, 12. новембра 2019. године у Нишу и 18. новембра 2019. године у Београду.

7. По окончању јавне расправе Министарство државне управе и локалне самоуправе ће анализирати све примедбе, предлоге и сугестије у јавној расправи и на основу тога сачинити извештај о одржаној јавној расправи у року од 15 дана од дана окончања јавне расправе исти објавити на интернет страници Министарства државне управе и локалне самоуправе и Порталу е-управе.